
     Esitaja: Narva Linnavalitsus

NARVA LINNAVOLIKOGU

OTSUS

Narva                                                                                    ____.juuni 2008.a. nr _______ 

	Narva linna ühisveevärgi ja -kanalisatsiooni arendamise kava 2008-2020 kinnitamine


1. Asjaolud ja menetlemise käik
Tulenevalt ühisveevärgi- ja kanalisatsiooni seaduse § 4 lõikest 1 ühisveevärk ja -kanalisatsioon rajatakse kohaliku omavalitsuse volikogu kinnitatud ühisveevärgi ja -kanalisatsiooni arendamise kava alusel. Narva Linnavolikogu algatas 27.03.2008.a otsusega nr 105 uue Narva linna ühisveevärgi ja -kanalisatsiooni arenduse kava koostamise ning kehtestas vastava lähteülesande. Vastavalt lähteülesandele arendamise kava eelnõu avalikustati 14.04.2008-05.05.2008 linna veebilehel. 30.04.08 toimus Linnavolikogu istungisaalis arendamise kava eelnõu avalik arutelu. 21.05.2008 ja 22.05.2008 saadud vastavad kooskõlastused maakonna keskkonnateenistuselt ja tervisekaitsetalituselt. 

2. Õiguslikud järeldused

Ühisveevärgi ja -kanalisatsiooni seaduse § 4 lõike 11 alusel korraldab ühisveevärgi ja -kanalisatsiooni arendamise kava koostamist kohalik omavalitsus.

Ühisveevärgi ja -kanalisatsiooni seaduse § 4 lõike 2 kohaselt, ühisveevärgi ja -kanalisatsiooni arendamise kava koostatakse vähemalt 12 aastaks. Kava vaadatakse üle vähemalt kord nelja aasta tagant ja vajaduse korral seda korrigeeritakse.

Ühisveevärgi ja -kanalisatsiooni seaduse § 4 lõike 24 järgi, ühisveevärgi ja -kanalisatsiooni arendamise kava tuleb enne kinnitamist kooskõlastada maakonna keskkonnateenistuse ja tervisekaitsetalitusega.
Vastavalt Kohaliku omavalitsuse korralduse seaduse § 37 lõikele 2 kõik seaduse alusel kohalikule omavalitsusele kohustuslikud valdkonnapõhised arengukavad, valla või linna arengukava ning üldplaneering peavad olema omavahel seotud ning ei tohi olla vastuolus.

Tulenevalt Ühisveevärgi ja -kanalisatsiooni seaduse § 4 lõikes 1 sätestatust ühisveevärk ja -kanalisatsioon rajatakse kohaliku omavalitsuse volikogu kinnitatud ühisveevärgi ja -kanalisatsiooni arendamise kava alusel. 

Seega ühisveevärgi ja -kanalisatsiooni arendamise kava kinnitamine kuulub kohaliku omavalitsuse volikogu ainupädevusse Kohaliku omavalitsuse korralduse seaduse § 22 mõttes.

3. Otsus
3.1. Kinnitada Narva linna ühisveevärgi ja -kanalisatsiooni arendamise kava 2008-2020 vastavalt lisale.
4. Rakendussätted
4.1. Narva Linnavolikogu kantseleil teha otsus teatavaks Narva Linnavalitsusele.
4.2. Narva Linnavalitsusel avaldada otsus linna kodulehel ja ajalehes, milles Narva linn avaldab ametlikke teadaandeid.
4.3. Tunnistada kehtetuks Narva Linnavolikogu 27.06.2001.a otsusega nr 314/42 kinnitatud Narva linna ühisveevärgi- ja kanalisatsiooni arendamise kava.
4.4. Käesolevat otsust on võimalik vaidlustada 30 päeva jooksul haldusakti teatavaks tegemisest, esitades kaebuse Tartu Halduskohtu Jõhvi kohtumajja halduskohtumenetluse seadustikus sätestatud korras. 

4.5. Otsus jõustub seadusega sätestatud korras.

Narva Linnavolikogu esimees

